stanford-oval/wikipedia huggingface dataset:
Kik Messenger

| --- | --- |

 מחזור חיים:  19 באוקטובר 2010 – הווה (14 שנים) 
 גרסה אחרונה:  15.50.1.27996 (17 במרץ 2023) 
 מערכת הפעלה:  iOS, אנדרואיד, Windows Phone 
 www.kik.com
 
Kik Messenger, ידועה גם בשם Kik, היא אפליקציית מסרים מיידיים עבור התקנים ניידים של החברה הקנדית Kik Interactive, הזמינה ללא עלות עבור מערכות ההפעלה iOS, אנדרואיד, Windows Phone. האפליקציה משמשת לשליחה ולקבלה של הודעות, תמונות, קטעי וידאו, שרטוטים, דפי אינטרנט ותכנים אחרים. ידועה בזכות אמצעי השמירה על אנונימיות המשתמשים, כגון מתן אפשרות למשתמשים להירשם מבלי למסור מספר טלפון. האפליקציה שומרת את כתובות ה-IP של המשתמשים כדי לקבוע את מיקומם. נכון למאי 2016, Kik Messenger מנתה כ-300 מיליון משתמשים רשומים, והייתה בשימוש על ידי כ-40% מבני הנוער בארצות הברית.
Kik Messenger יצרה מחלוקת בשל מספר דיווחים על אירועים של ניצול ילדים. עוד קודם לכן הועברה ביקורת על האפליקציה על היותה מסוכנת עבור קטינים בשל האנונימיות ומנגנוני בקרת ההורים החלשים לכאורה.
בספטמבר 2019 הודיעה מנכל חברת Kik על סגירת השירות, אך כחודש לאחר מכן פורסם כי האפליקציה תמשיך לפעול, וכי היא נרכשה על ידי Medialab.
הערות שוליים

1 2  "Kik FAQ's". Kik.com. אורכב מ-המקור ב-2019-12-16. נבדק ב-2017-06-23.
↑  "For fast-growing chat apps like Waterloo's Kik, child exploitation a pervasive threat". Globe and Mail (באנגלית). נבדק ב-2017-05-12.
↑  Rahman, Khaleda (2016-02-02). "How anonymous messaging app Kik is a law enforcement nightmare and may have been used by Virginia Tech student to 'lure girl, 13, to her death'". Daily Mail. ארכיון מ-2016-02-13. נבדק ב-2016-02-13.
↑  "Kik's Guide for Law Enforcement" (PDF). Kik Messenger. אורכב מ-המקור (PDF) ב-2017-01-13. נבדק ב-2017-05-05.
↑  "Kik already has over 6,000 bots reaching 300 million registered users". Tech Crunch. 11 במאי 2016. {{cite web}}:  (עזרה)
↑  Hughes, Trevor (2016-02-05). "Kik messaging app scrutinized in wake of Va. teen's murder". WVEC-TV (Channel 13, ABC). USA Today. אורכב מ-המקור ב-2016-02-13. נבדק ב-2016-02-13.
↑  Stolberg, Sheryl Gay; Pérez-Peña, Richard (2016-02-05). "Wildly Popular App Kik Offers Teenagers, and Predators, Anonymity". הניו יורק טיימס. New York City. נבדק ב-2016-02-13.
↑  מאיר אורבך והגר רבט, אפליקציית המסרים הבינ"ל Kik תיסגר. המשתמשים יועברו לפלטפורמות חלופיות, באתר כלכליסט, 23 בספטמבר 2019
↑  Chance Miller, Kik Messenger won't be shutting down after all thanks to MediaLab acquisition, 9to5Mac, ‏2019-10-19 (באנגלית אמריקאית)
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
Saurer 2 CM

| --- | --- |

Saurer 2 CM
 מאפיינים כלליים
 יצרן:  Saurer (אנ') (שם מלא: Adolph Saurer AG)
 שנות ייצור:  1949–1956
 יחידות שיוצרו:  222
 הרכבה:  שווייץ שווייץ
 אורך:  6.03 מטר
 רוחב:  2.25 מטר
 גובה:  3.10 מטר
 משקל:  5,070 ק"ג (ריק), 8,570 ק"ג (משקל מלא)
 מפרט טכני
 מנוע:  4 צילינדרים, 5,820 סמ"ק המפיק 75 כ"ס, יחס דחיסה: 17.45:1 (דיזל, מסוג "Typ CR 2 D")
 הילוכים:  תמסורת ידנית - 5 מהירויות (הילוך שלישי עד חמישי מסונכרן)
 מהירות מרבית:  54.6 קמ"ש
 צריכת דלק:  30 ליטר ל-100 ק"מ
Saurer 2 CM היא משאית מתוצרת יצרנית האוטובוסים והמשאיות השווייצרית Saurer (אנ') (שם מלא: Adolph Saurer AG) אשר יוצרה לשימוש צבא שווייץ בין השנים 1949–1956.
"Saurer 2 CM"

יוצרו 222 יחידות.
הנעה: 4x4.
מנוע דיזל.
2 מושבים בקבינה (נהג + נוסע).
בתא המטען - 25 נוסעים.
אזור טעינה - 4 מטר.
משטח טעינה מהקרקע - 1.34 מטר.
וו גרירה מאחור - 64 ס"מ.
מערכת היגוי - מימין.
"Saurer 2 CM" > תצורות

ארגז מטען פתוח.
ארגז מטען סגור.
תמונות

דגם "Saurer 2 CM"
דגם "Saurer 2 CM"
ראו גם

Saurer D 330 N
הערות שוליים

↑  דגם "Saurer 2 CM" militaerfahrzeuge.ch/unterkategorie
↑  Alber Wüst: Die Schweizerische Fliegerabwehr. 2011, ISBN 978-3-905616-20-0
↑  דגם "Saurer 2 CM" - מפרט smmv-ch.ch/demo
אגסילאוס השני

| --- | --- |

 לידה:  444 לפנה״ס ספרטה, יוון 
 פטירה:  360 לפנה״ס (בגיל 84 בערך) קירנה, לוב 
 מדינה:  ספרטה 
 
אגסילאוס השני (ביוונית: Ἀγησίλαος, בלטינית: Agesilaus;‏ 444/443 לפנה"ס — 360 לפנה"ס) היה מלך ספרטה, מבית המלוכה האוריפונטידי, שעלה לשלטון ב-400 לפנה"ס לאחר שירש את אחיו החורג אגיס השני והוריש אותה לבנו ארכידאמוס השלישי.
ביוגרפיה

אגסילאוס השני נולד למלך ספרטה ארכידמוס השני והמלכה אופוליה. אחותו הייתה קיניסקה, שניצחה במרוץ המרכבות במשחקים האולימפיים ב-396 לפנה"ס וב-392 לפנה"ס. אחיו החורג, שהיה בכור ממנו, היה המלך אגיס השני (אשר מלכותו החלה ב-426 לפני הספירה ותמה ב-400 לפני הספירה).
אגסילאוס ירש את אחיו לאחר שנפטר. הוא לא היה היורש המיועד אלא בנו החורג של אגיס השני, לאוטיכידס. האחרון נחשב לבנו הביולוגי של המדינאי האתונאי אלקיביאדס, אשר שהה בגלות בספרטה לאחר שחשבוהו לבוגד. המאבק על הירושה לאחר מותו של אגיס השני הואץ כאשר שני המועמדים לכתר הטיחו זה בזה מילות דיבה. אגסילאוס טען שלאוטיכידס הוא ממזר ושאינו ראוי למלוך על ספרטה; ואילו לאוטיכידס אמר שהוא נועץ עם האורקל מדלפי שהזהירה מפני "מלך כושל", ועל פי דבריה, טען לאוטיכידס שהכוונה היא לאגסילאוס. המאבק על הירושה הוכרע על ידי מפקד הצבא הבכיר בספרטה, ליסנדרוס (שהיה חבר קרוב ואף מאהבו לשעבר של אגסילאוס), שטען כי האורקל התכוונה ללאוטיכידס באומרה "מלך כושל". לאחר תמיכתו של ליסנדר הפך אגסילאוס למלך ספרטה. כתשלום על תמיכתו של ליסנדר, נאלץ אגסילאוס להסכים לגישתו האגרסיבית של ליסנדרוס בכל הנוגע למדיניות החוץ הצבאית של ספרטה.
בשנה הראשונה למלכותו שלח אגסילאוס כוח צבאי, בפיקוד המצביא תיברון, לאסיה הקטנה, על מנת להגן על הערים היווניות באזור מפני ההתקפות הפרסיות ברשות האחשדרפן הפרסי טיספרנס. לרשותו של תיברון עמדו 5,000 חיילים מהליגה הפלופונסית בראשות ספרטה, 300 חיילים אתונאים ו-6,000 שכירי חרב יוונים ששרדו את מלחמותיהם לצד הנסיך הפרסי כורש השלישי כאשר זה נאבק על הירושה הפרסית עם אחיו ארתחשסתא השני. נוסף על כך, לאחר שחרורה של מצרים מהשלטון הפרסי, ובעקבות ברית צבאית בינה לבין ספרטה, שלחה מצרים חיילים מצרים לסייע לכוחותיו של תיברון.
המערכה הצבאית להגנת הערים היווניות התבררה ככישלון של תיברון ויורשו בתפקיד דרקילידס, אשר התעכבו בפריגיה ולא הספיקו לאחד את החילות שבפיקודם על מנת לתקוף את כוחות הסטרפים הפרסים במקום, כשלבסוף נדחקו הכוחות הספרטנים צפונה.
הפרסים והספרטנים החליטו להתפשר על הסכם הפוגה, דבר שיבטיח את חירותן של הערים היווניות באיוניה, אך מכיוון שהפרסים חיזקו את כוחותיהם בפיניקיה, אגסילאוס חשב שההסכם אינו אלא מרמה פרסית והחליט לפלוש לאסיה עם כוח של 8,000 חיילים.
בשנת 396 לפנה"ס יצא אגסילאוס לאסיה הקטנה עם כוח של 2,000 נאודמודים ו-6,000 חיילים יוונים מקרב בעלות הברית, על מנת להגן על הערים היווניות באסיה הקטנה מפני ההתקפה הפרסית. בערב שלפני היציאה מנמל אוליס שבבויאוטיה, ביקש אגסילאוס להקריב קורבן כפי שעשה אגממנון לפני מלחמת טרויה, אך התבאים מנעו זאת, דבר שנתפס בעיניו כעלבון עליו לא סלח להם אגסילאוס.
אגסילאוס נפטר בדרך חזרה ממצרים והוא בן 84, לאחר 41 שנות שלטון.
אגנר קרארוף ארלנג

| --- | --- |

 לידה:  1 בינואר 1878 Lønborg, דנמרק 
 פטירה:  3 בפברואר 1929 (בגיל 51) קופנהגן, דנמרק 
 ענף מדעי:  תורת התורים
 מקום מגורים:  לוקסמבורג, דנמרק
 מקום קבורה:  Sundby Cemetery 
 מקום לימודים:  אוניברסיטת קופנהגן 
 
אגנר קרארוף ארלנג (בדנית: Agner Krarup Erlang;‏ 1 בינואר 1878 - 3 בפברואר 1929) היה מתמטיקאי, סטטיסטיקאי ומהנדס דני, שפיתח את תורת התורים והיה מחלוצי הנדסת התחבורה.
ארלנג פיתח שיטות לניתוח רשתות טלפון. בעבודתו חקר את השימוש בחיבורי רשת הטלפון בקהילות קטנות על מנת להבין כיצד ליצור רשתות בצורה יעילה. מחקר זה הוביל ליצירת נוסחת ארלנג.
תכנון מוקדים טלפונים

על מנת לתכנן את כוח האדם הדרוש להקים מוקד טלפוני מקובל להשתמש בנוסחאת ארלנג עם הפרמטרים הבאים כאשר הפרמטר המבוקש נשאר ריק (חופשי):
אורך שיחה ממוצעת + זמן תיעוד ממוצע
יעד אחוזי מענה תוך X שניות או זמן המתנה ממוצע למענה
כמות שיחות נכנסת
כמות נציגים במענה
ראו גם

התפלגות ארלנג
אגסילאוס (קסנופון)

| --- | --- |

"אגסילאוס" מאת קסנופון
 מידע כללי
 מאת:  קסנופון 
 שפת המקור:  יוונית עתיקה 
 סוגה:  היסטוריוגרפיה 
 נושא:  אגסילאוס השני 
 
אגסילאוס (ביוונית: Ἀγησίλαος) הוא חיבור קטן מאת הסופר היווני קסנופון (נפטר בשנת 354 לפנה"ס), המסכם את חייו של אגסילאוס השני מלך ספרטה (בערך 440 לפנה"ס – בערך 360 לפנה"ס).
קסנופון היה ידידו הטוב של אגסילאוס. הוא כתב את החיבור לאחר מותו של המלך, והחיבור כולו מהלל אותו.
קסנופון פגש את המלך אגסילאוס לאחר המסע המתואר בחיבורו "אנבסיס".
קסנופון כיבד מאוד את המלך, וראה בו דוגמה שאין טובה ממנה לכל המידות האזרחיות והצבאיות.
חיי המלך מתוארים בסדר כרונולוגי, מה שהופך את החיבור לאחת הדוגמאות הראשונות לכתבים ביוגרפיים.
חלקים מסוימים בחיבור מושאלים מחיבורו של קסנופון "הלניקה", עם שינויים קלים בלבד בשפה.
הערות שוליים

↑  תולדות התקופה ההלניסטית, האוניברסיטה הפתוחה, יחידה 1 (הכותב: אפרים דוד), עמ' 21.
↑  Agesilaus, בפרויקט גוטנברג
| --- | --- |
בקרת זהויות :  NLI: 987007344172905171  PLWABN: 9812422777105606  BNE: XX2032278  BnF: cb12365578q (data)  GND: 4559228-7  LCCN: n93103556  SUDOC: 129543608  VcBA: 492/10809  VIAF: 184770528   WorldCat (עם VIAF): 184770528 
ערך זה הוא קצרמרבנושא ספרים ובנושא יוון העתיקה. אתם מוזמנים לתרום לוויקיפדיה ו.
Dangerous (אלבום של מייקל ג'קסון)

Dangerous (בעברית: מסוכן) הוא אלבום האולפן השמיני של הזמר מייקל ג'קסון. האלבום יצא לאור ב-26 בנובמבר 1991, דרך חברת התקליטים אפיק רקורדס. האלבום נמכר ב-32 מיליון עותקים בכל רחבי העולם, ובכך הפך לאלבום השלישי הכי נמכר של ג'קסון, אחרי Thriller ו-Bad. האלבום הנפיק להיטים שכבשו את המצעדים בכל העולם, זכה בפרס גראמי והוא אלבום הניו ג'ק סווינג המצליח ביותר בהיסטוריה.
ג'קסון קידם את האלבום בהופעה בסופרבול, ריאיון עם אופרה וינפרי, בוידאו קליפים מושקעים, פרסומות ויצא לסיבוב הופעות עולמי.
מגזין Spin כלל את האלבום במקום ה-132 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
רקע

במרץ 1991, חתם מייקל ג'קסון על חוזה של 15 שנים ושישה אלבומים עם חברת סוני ובנובמבר 1991 הוציא לאור את האלבום הראשון בעסקה - Dangerous. בכך סיים את שיתוף הפעולה עם קווינסי ג'ונס, המפיק של שלושת אלבומיו הקודמים. המפיק החדש שגויס הוא טדי ריילי, מפיק הכישרונות של הניו ג'ק סווינג.
רשימת רצועות

| מס' | שם | משך |
| --- | --- | --- |
| 1. | Jam  | 5:39 |
| 2. | Why You Wanna Trip on Me  | 5:24 |
| 3. | In the Closet  | 6:31 |
| 4. | She Drives Me Wild  | 3:41 |
| 5. | Remember the Time  | 4:00 |
| 6. | Can't Let Her Get Away  | 4:58 |
| 7. | Heal the World  | 6:42 |
| 8. | Black or White  | 6:24 |
| 9. | Who Is It  | 6:34 |
| 10. | Give In to Me  | 5:29 |
| 11. | Will You Be There  | 7:40 |
| 12. | Keep the Faith  | 5:01 |
| 13. | Gone Too Soon  | 3:23 |
| 14. | Dangerous  | 6:57 |
| משך כולל: | משך כולל: | 76:58 |
וידאו קליפים

במה שהפך לסטנדרט אצל ג'קסון, הוידאו קליפים שהופקו ב-Dangerous היו היקרים והחדשניים בזמנם. לווידאו קליפים היו עלילות מורכבות, קטעי ריקוד, והופיעו בהם מפורסמים.

הווידאו קליפ ל-"Jam" מציג את ג'קסון ומייקל ג'ורדן משחקים ורוקדים ביחד, בעוד שב-"Remember the Time" העלילה מתרחשת במצרים העתיקה ובכיכובם של אדי מרפי, מג'יק ג'ונסון והדוגמנית אימאן.

בקליפ של השיר- "In the Closet" מופיע ג'קסון עם דוגמנית העל נעמי קמפבל כזוג מאהבים. את הוידאו קליפ ל-"Who Is It" ביים הבמאי הנודע דייוויד פינצ'ר. ב-"Give In to Me", ג'קסון מופיע בהופעת רוק עם גיטריסט "רובים ושושנים", סלאש.

ב-"Black or White" מופיע מורפינג (שינוי צורה על ידי מחשב), ומופיעים בו מקולי קאלקין וטיירה בנקס.
מצעדים ומכירות

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 4 |
|  ארצות הברית | בילבורד 200 | 1  |
|  ארצות הברית | בילבורד רית'ם אנד בלוז/היפ-הופ | 1 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×10 | 740,000 |
| אוסטריה (IFPI Austria) | פלטינה ×4 | 200,000 |
| ברזיל (Pro-Música Brasil) | זהב | 350,000 |
| קנדה (Music Canada) | פלטינה ×6 | 600,000 |
| דנמרק (IFPI Danmark) | פלטינה ×3 | 60,000 |
| פינלנד (Musiikkituottajat) | פלטינה | 61,896 |
| צרפת (SNEP) | יהלום | 2,100,000 |
| גרמניה (BVMI) | פלטינה ×4 | 2,000,000 |
| איטליה (FIMI) | פלטינה | 60,000 |
| יפן (RIAJ) | פלטינה ×2 | 400,000 |
| מקסיקו (AMPROFON) | פלטינה+זהב ×2 | 600,000 |
| הולנד (NVPI) | פלטינה ×3 | 300,000 |
| ניו זילנד (RMNZ) | פלטינה ×6 | 90,000 |
| פורטוגל (AFP) | פלטינה ×2 | 80,000 |
| ספרד (PROMUSICAE) | פלטינה ×6 | 600,000 |
| שוודיה (GLF) | פלטינה ×3 | 300,000 |
| שווייץ (IFPI Switzerland) | פלטינה ×5 | 250,000 |
| הממלכה המאוחדת (BPI) | פלטינה ×6 | 2,010,069 |
| ארצות הברית (RIAA) | פלטינה ×8 | 8,000,000 |
פרסים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> תוצאה |
| --- | --- | --- | --- |
|  1993 | פרס גראמי | ההקלטה המעובדת הטובה ביותר - לא קלאסית — Dangerous | זכייה    |
|  1993 | פרס גראמי | ביצוע הפופ הטוב ביותר לגבר — Black or White | מועמדות    |
|  1993 | פרס גראמי | ההקלטה המעובדת הטובה ביותר - לא קלאסית — Black or White | מועמדות    |
|  1993 | פרס גראמי | ביצוע הרית'ם אנד בלוז הטוב ביותר — Jam | מועמדות     |
מקור:
סיבוב הופעות עולמי

סיבוב ההופעות של האלבום כלל 69 הופעות בכל רחבי העולם, ביניהם הגיע ג'קסון גם לישראל לשתי הופעות בפארק הירקון, מול קהל של כ-75 אלף צופים בכל מופע. מבחינת היקפם, היו אלה מהמופעים הגדולים והעשירים ביותר שנראו אי פעם בארץ. ג'קסון הופיע עם 16 שירים, ביניהם 6 מ-Dangerous. ב-2005 יצא DVD המתעד את הופעה בבוקרשט רומניה.
אגסילאוס (מדינאי)

אגסילאוס (ביוונית: Ἀγησίλαος; המאה ה-3 לפנה"ס) היה נואם ומדינאי ספרטני בולט, שהכשיל למעשה את הרפורמות שניסה ליזום אגיס הרביעי.
ביוגרפיה

פלוטרכוס מתאר את אגסילאוס כ"נואם רב עוצמה אם כי נשי ורודף בצע בגלוי." אחותו נישאה למלך האוריפונטידי אאודומידס השני וילדה לו את אגיס הרביעי. אגיס תכנן רפורמה מקיפה שנועדה לשנות לחלוטין את המצב בספרטה. אגיס רצה לזכות בתמיכת אמו לשם כך, שכן היא הייתה אשה עשירה ורבת השפעה בספרטה. אולם ידע שהיא לא תסכים לעשות זאת. על כן הוא פנה אל אגסילאוס אחי אמו בבקשת עזרה. אגסילאוס לא התלהב מהרעיון של אחיינו, אולם הוא היה שקוע בחובות כבדים ושמיטת החובות שתכנן אגיס קרצה לו. על כן הוא הסכים למהלך ויחד עם אגיס שכנע את אחותו לתמוך בכספה בתוכניותיו של בנה.
בהמשך מונה אגסילאוס לראש האפורים ותמך בשמיטת החובות שארגן אגיס. אולם לאחר שהתוכנית עברה הוא עיכב את אגיס מלבצע את שאר הרפורמות המתוכננות. למזלו שליט הליגה האכאית אראטוס מסיקיון ביקש מאגיס לבוא לסייע לו נגד האיטולים. אגסילאוס תמך בהצעה וקיווה כך להשהות את ביצוע התוכניות הנוספות של אגיס. הוא הושאר כעוצר בספרטה בזמן שאגיס יצא למסע. אולם שלטונו היה מושחת ורודני, ומתנגדו של אגיס לאונידס השני חזר לספרטה וביצע הפיכה. אגסילאוס נמלט מהעיר יחד עם בנו היפומדון.
הערות שוליים

1 2  פלוטרכוס, "חיי אגיס", 6.
↑  פלוטרכוס, "חיי אגיס", 7.
1 2 3  דוד גולן, "תולדות העולם ההלניסטי", עמ' 347.
↑  פלוטרכוס, "חיי אגיס", 16.
SUT

| --- | --- |

 אוניברסיטה ציבורית
 על שם:  Majid Sharif Vaghefi 
 תקופת הפעילות:  1965–הווה (כ־59 שנים) 
 מייסדים:  Mohammad Ali Mojtahedi 
 מיקום
 מדינה:  איראן איראן
 קואורדינטות:  35°42′06″N 51°21′05″E﻿ / ﻿35.701797222222°N 51.351438888889°E﻿ / 35.701797222222; 51.351438888889
 www.sharif.edu
  (למפת טהראן מוגדלת) SUT(למפת טהראן רגילה) SUT
 
מבט לקמפוס המרכזי
SUT (ראשי תיבות של: Sharif University of Technology; בעברית: אוניברסיטת שריף לטכנולוגיה; בפרסית: دانشگاه صنعتی شریف), שנקראה בעבר "אוניברסיטת אריאמהר לתעשייה", היא אוניברסיטת מחקר ציבורית בטהראן, איראן, הידועה כאוניברסיטה מובילה עבור תלמידים מצטיינים בתחומי ההנדסה, מדעי הטבע ומדעים מדויקים.
האוניברסיטה שוכנת בשכונת טרשת בטהראן בסמוך לכיכר אזאדי, ויש לה גם קמפוס בכּיש, אי נופש במפרץ הפרסי.
האוניברסיטה נוסדה בשנת 1966. לתקופה קצרה לאחר מהפכת 1979 היא נקראה "אוניברסיטת טהראן לטכנולוגיה".
בדירוג ARWU של 2013 הייתה האוניברסיטה מדורגת במקומות ה-100–150 בעולם בתחום ההנדסה.
Saurer D 330 N

| --- | --- |

Saurer D 330 N
 מאפיינים כלליים
 יצרן:  Saurer (אנ') (שם מלא: Adolph Saurer AG)
 שנות ייצור:  1979–1982
 יחידות שיוצרו:  72
 הרכבה:  שווייץ שווייץ
 אורך:  8.3 מטר
 רוחב:  2.45 מטר
 גובה:  2.9 מטר
 משקל:  13,500 ק"ג (ריק), 25,000 ק"ג (משקל מלא)
 מפרט טכני
 מנוע:  6 צילינדרים, בטור, 11,946 סמ"ק, המפיק 330 כ"ס, יחס דחיסה 16.0:1 (מנוע טורבו דיזל, מדגם "Saurer Typ D2KT")
 הילוכים:  תיבת הילוכים - 5 מהירויות תוצרת אליסון מסוג "HAS 750 DRD"
 מהירות מרבית:  80 קמ"ש
 מעצב:  Adolph Saurer AG
Saurer D 330 N היא משאית מתוצרת יצרנית האוטובוסים והמשאיות השווייצרית Saurer (אנ') (שם מלא: Adolph Saurer AG) אשר יוצרה לשימוש צבא שווייץ בין השנים 1979–1982.
במכרז של הצבא השווייצרי משאית זו גברה על FBW Dreiachskipper Type 80-N והוזמנו 72 יחידות. דגמי "Saurer D 330 N" משרתים את צבא שווייץ עד היום.
"Saurer D 330 N"

יוצרו 72 יחידות.
הנעה: 4x6.
מנוע דיזל.
3 מושבים בקבינה (נהג + 2 נוסעים).
נפח תא מטען - 7 מטר מעוקב.
מכל דלק - 300 ליטר.
טווח נסיעה - 875 קמ"ש.
"Saurer D 330 N" > דגמים

דגם משאית להובלות מטענים.
דגם "מערבל בטון".
תמונות

דגם "Saurer D 330 N"
דגם "Saurer D 330 N"
דגם "Saurer D 330 N"
ראו גם

Saurer 2 CM
הערות שוליים

↑  דגם "Saurer D 330 N"  - מפרט militaerfahrzeuge.ch/unterkategorie
↑  Kurt Sahli, Jo Wiedmer: Saurer. Nutzfahrzeuge damals und heute. Buri, Bern 1983, ISBN 3-7169-2101-7.
↑  דגם מערבל בטון  "Saurer D 330 N" truckscout24.com/vehicle-details/Trucks-Sonstige-Other-SAURER-D-330-B-Betonmischer
אדי וילהנואבה

| --- | --- |

 לידה:  6 באוקטובר 1946 (בן 77) Bocaue, הפיליפינים 
 מדינה:  הפיליפינים 
 השכלה:  אוניברסיטת הפיליפינים  Polytechnic University of the Philippines 
 תפקיד:  חבר בית הנבחרים של הפיליפינים (30 ביוני 2019) 
 מפלגה:  Citizens' Battle Against Corruption, Bangon Pilipinas Party 
 www.broeddie.ph
 
אדי וילהנואבה (נולד ב-6 באוקטובר 1946) הוא כומר ופוליטיקאי פיליפיני, מייסד זרם נוצרי בשם Jesus Is Lord Church Worldwide.
אדי וילהנואבה נולד בעיירה באי לוזון. אביו היה ספורטאי בולט. בשנת 1969 וילהנואבה סיים לימודי כלכלה בקולג'. הוא היה מעורב בפעילות פוליטית נגד פרדיננד מרקוס, הנשיא המכהן. במהלך שנות ה-70 של המאה ה-20 הוא עבר ככלכלן.
לפי המידע באתר האישי, בשנת 1973 חל מהפך בחייו והוא התמסר לפעילות דתית במקום תמיכה בתנועות השמאל. בשנת 1978 הוא הקים זרם נוצרי חדש בשם Jesus Is Lord Church Worldwide. לפי מידע באתר הכנסייה, בשנת 2007 היא כללה כ-5 מיליון מאמינים ברחבי הפיליפינים וכ-60 מדינות נוספות. בבעלותו נמצאים תחנת טלוויזיה ומספר תחנות רדיו.
בשנת 2004 אדי וילהנואבה התמודד בבחירות לנשיאות. במהלך מערכת הבחירות הוא פעל לפסילת מועמדותו של אדי חיל בטענה שזה מועמד סרק שמנצל קרבה בשמות. בבחירות אלו הוא זכה בכ-6% מהקולות. בשנת 2010 הוא התמודד שנית וזה ב-3.12% מהקולות. בשנת 2018 הוא נבחר לפרלמנט של המדינה.
לאדי וילהנואבה נולדו ארבעה ילדים שגם הם מעורבים בפוליטיקה מקומית.
N.S.U פרינץ 1000

| --- | --- |

 מאפיינים כלליים
 יצרן:  NSU 
 אורך:  3,793 מ"מ 
 רוחב:  1,490 מ"מ 
 גובה:  1,364 מ"מ 
 בסיס גלגלים:  2,250 מ"מ 
 
אנ.אס.או פרינץ 1000
אנ.אס.או פרינץ 1000
מנוע אנ.אס.או פרינץ 1000, שנת 1964
אנ.אס.או פרינץ 1000
N.S.U פרינץ 1000 (גרמנית: NSU Prinz 1000) היא מכונית קטנה סדאן 2 דלתות שיוצרה על ידי יצרנית הרכב הגרמנית NSU, בין השנים 1963–1973.
הפרינץ 1000 הוצג לראשונה בתערוכת הרכב בפרנקפורט בשנת 1963. עד יולי 1972 יוצרו 49,327 יחידות. גוף הפרינץ 1000 דמה מאוד לגוף הפרינץ 4, אבל היה יותר גדול ב-32 סנטימטרים.
דגם הסטיישן, ה-NSU P10 שיוצר באורוגוואי על ידי "NSU" בשיתוף יצרנית הרכב האורוגוואית "Nordex S.A" (ספ') בין השנים 1970–1971 התבסס על דגם ה"N.S.U פרינץ 1000".
היסטוריה

"אנ.אס.או" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.או עם "אוטו אוניון" ויצרה את אאודי. בשנת 1955 הייתה אנ.אס.או יצרנית האופנועים הגדולה בעולם. בשנת 1957 נכנסה לשוק המכוניות.
יצור ה- אנ.אס.או פרינץ 1000

גרמניה
אורוגוואי - בין השנים 1970–1970
יוגוסלביה
מצרים - תחת השם "רעמסס"
דגמים

N.S.U פרינץ 1000
N.S.U פרינץ c 1000
N.S.U פרינץ 1000 TT, (בשנים 1965–1967 יוצרו 14,292 יחידות)
N.S.U פרינץ 1000 TTS
מפרט טכני ומידות

מנוע אחורי, 4 צילינדרים 996 סמ"ק, מקורר אוויר, המפיק 29 כ"ס
מנוע אחורי 1,085 סמ"ק, מקורר אוויר
מנוע אחורי 1,177 סמ"ק המפיק 48 כ"ס ו- 51 כ"ס, בדגם ה-TTS מנוע מקורר אוויר המפיק 61 כ"ס
תמסורת ידנית 4 מהירויות
אורך הרכב - 3,760 מ"מ
רוחב - 1,490 מ"מ
גובה - 1,364 מ"מ
בסיס גלגלים - 2,250 מ"מ
אנ.אס.או פרינץ 4 בישראל

בשנות השישים, יבואן אנ.אס.או הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ־12,000 ל"י. בישראל - N.S.U פרינץ 1000 התחרתה בתכונות ובמחיר ב- קונטסה 1300, ויוה ווקסהול, אוסטין 1100, סימקה 1000, ו-פורד אנגליה.
ראו גם

N.S.U פרינץ 4
NSU
NSU ספיידר
אאודי
לקריאה נוספת

אנ.אס.יו , אתר הנוסטלגיה
אנ.אס.יו פרינץ 1000, autocade.net
אנ.אס.יו פרינץ 1000, סרטון  באתר יוטיוב
פרינץ 1000, NSU Prinz 1000- 1967 - Lane Motor Museum
הערות שוליים

↑  דגם  "NSU P10" הרכב הראשון שיוצר באורוגוואי, jalopnik.com
↑  דגם "NSU P10", jalopnik.com
↑  אנ.אס.או Car Info - אנ.אס.או פרינץ 1000 - 1.0C
Kids (אלבום)

Kids הוא אלבום האולפן השני של הזמרת-יוצרת הישראלית נגה ארז. האלבום יצא לאור ב-26 במרץ 2021, על ידי חברת התקליטים סיטי סלנג (אנ').
רקע והפקה

לדברי ארז בראיון למאקו, סיימה לעבוד על האלבום שנה לפני צאתו, אך צאתו נדחתה בעקבות מגפת הקורונה. האלבום הופק במלואו על ידי בן זוגה של ארז, המפיק אורי רוסו, שהפיק גם את אלבומה הקודם. בראיון למגזין Paper (אנ'), סיפרה ארז על תהליך יצירת האלבום, ואמרה כי "מיד לאחר שסיימנו את Off the Radar ונסענו לסיבוב הופעות היו לנו כמה בעיות במשפחה ואמא של אורי נפטרה. [...] במשך זמן מה ידענו שהאלבום יעסוק רק בזה, בפרספקטיבה שיש אם ואז היא איננה; אותו קשר עמוק בין הורים לילדיהם; וכיצד דורות מעבירים ידע, אך גם סוגיות וכיצד קשר זה חשוב". היא הוסיפה כי "הסיבה שבגללה קראנו לאלבום Kids הייתה מכיוון שחשבנו שכל האלבום הזה הולך להיות בערך זה. אבל אז החיים קרו ולקח לנו שלוש שנים לסיים את האלבום, וכל כך הרבה דברים שונים קרו בזמן הזה. התחלנו להישען לעבר נושאים נוספים".
קידום > סינגלים

הסינגל המוביל מתוך האלבום, "Views", בהשתתפות רוסו והראפר האמריקאי ראו קרגון, יצא לאור ב-24 בפברואר 2020. הסינגל השני מתוך האלבום, "No News on TV", יצא לאור ב-23 ביוני של אותה השנה. אחריו יצא הסינגל השלישי, "You So Done", ב-26 באוגוסט. סינגל הרביעי, "End of the Road", יצא ב-13 בינואר 2021. ב-9 במרץ 2021, יחד עם ההכרזה על צאת האלבום ושמו ומכירה מוקדמת שלו בחנות האייטונס, יצא הסינגל החמישי, "Story", בהשתתפות רוסו.
קידום > הופעות

האלבום קודם על ידי מופע מקוון בסטרימינג, שהתקיים ב-1 וב-2 באפריל 2021 בהתאמה. בנוסף, מתקיים סיבוב הופעות בתמיכת האלבום בצפון אמריקה ובאירופה, החל מ-31 ביולי 2021 ועד 8 במרץ 2022. ב-12 באפריל 2021, הופיעה בתוכנית "ג'ימי קימל לייב" עם השיר "Views" לקידום האלבום.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 76/100
ציוני ביקורות
מקור: ציון
AllMusic: 
Clash: 8/10
Mojo: 
האלבום זכה בעיקר לביקורות חיוביות. באתר Metacritic, קיבל האלבום ציון ממוצע משוקלל של 76 מתוך 100, בהתבסס על 6 ביקורות מקצועיות.
ב-AllMusic קיבל האלבום ביקורת חיובית, בה נאמר כי באלבום "ארז מבצעת קפיצה משמעותית מ-Off the Radar. אף על פי שהיא עדיין נשמעת כמו אאוטסיידר, המיומנות שהיא מציגה בשירים האלה מעידה שהיא לא צריכה להיות אחת לאורך זמן". במגזין Clash (אנ') נכתב כי "[האלבום] חסר מנוחה ומהיר, מטפח השתקפות ביקורתית מבלי לפגוע בהומור ובזמן טוב. השירים אנרגטיים וממריצים, אגרוף קולי ממש בפנים שלך". ב-The Quetlus (אנ'), קיבל האלבום ציון של 90 מתוך 100, ונאמר כי "אתם לא תשמעו אלבום פופ טוב יותר השנה. אני בספק אם תשמעו אלבום ראפ טוב יותר השנה". בסיום דירג את האלבום ברשימת "אלבומי הפופ הטובים ביותר לשנת 2021".
בוואלה! NEWS קיבל האלבום ביקורת חיובית, בה נאמר כי האלבום הוא "אלבום הפופ הטוב של השנה. לא בארץ, בעולם", וכי "זה בעיקר כיף מוזיקלי כמעט בלתי נתפס. נגה ארז פשוט הציבה לעצמה פה רף גבוה מדי להמשך. אבל מכיוון שכבר טעיתי בעבר לחשוב שארז הגיעה לפיק שלה, אני מוכן להמר שהשיאים המוזיקליים שלה עוד לפניה. עכשיו רק נותר לקוות שרגע לפני שתמריא לסיבוב הופעות עולמי, היא תזכור שהאולמות בישראל כבר פתוחים". בביקורת חיובית של אתר ynet, נאמר כי "בשנים האחרונות היו לא מעט ניסיונות של כוכבי פופ ישראלים לכבוש את העולם אבל עד כה ליומרות האלו לא היה כיסוי בר קיימא. לעומתם, לנגה ארז יש סיכוי אמיתי לנפץ את תקרת הזכוכית עם אלבומה החדש והמצופה Kids המכיל תועפות של היפ הופ נשי מלא גרוב שכבר זכה לתשבחות מבילי אייליש ואחיה". בן שלו מהארץ תיאר את האלבום כ"אלבום הפופ המלהיב של השנה".
על אף הביקורות החיוביות הרבות שהופנו כלפי האלבום, במגזין Mojo (אנ'), קיבל האלבום ביקורת מעורבת, בה נאמר כי באלבום "מדי פעם הטקסטים עוברים להפשטה מטושטשת, אבל המוזיקה אף פעם לא עושה זאת".